**Smernica upravujúca systém prerozdeľovania finančných prostriedkov**

**na spoločenské, kultúrne a športové projekty v rámci rozpočtu obce**

**§ 1**

**Úvodné ustanovenia**

1. Účelom smernice je nastavenie systému prerozdeľovania finančných prostriedkov na spoločenské, kultúrne a športové projekty v rámci rozpočtu obce, ktoré podporujú aktívne zapojenie obyvateľov obce do správy a rozvoja obce.
2. Cieľom je zvýšiť účasť obyvateľov obce na verejných rozhodnutiach samosprávy a priblížiť jej fungovanie širokej verejnosti a vytvoriť priestor pre aktivity a záujmy obyvateľov zameraných na zlepšenie života v obci.

**§ 2**

**Všeobecné ustanovenia**

1. Prostredníctvom systému prerozdeľovania finančných prostriedkov na spoločenské, kultúrne a športové projekty v rámci rozpočtu obce sa obyvatelia priamo podieľajú na použití finančných prostriedkov rozpočtu obce na občianske projekty (ďalej len „projekty“) na daný kalendárny rok.
2. Obyvatelia navrhnú a predložia projekty, ktoré majú byť realizované v rámci rozpočtu obce, pričom výdavky na víťazné projekty nesmú prevyšovať sumu schválenú na príslušný kalendárny rok v rozpočte obce. Víťazné projekty budú predkladatelia v tomto roku aj realizovať.
3. O objeme finančných prostriedkov určených na „projekty“ rozhoduje obecné zastupiteľstvo v Heľpe každoročne v procese tvorby rozpočtu obce.
4. Každý ročník sa začína vyhlásením výzvy, ktorá bude zverejnená prostredníctvom webového sídla obce, prípadne v iných masovokomunikačných prostriedkoch a ktorá obsahuje najmä:
5. oblasť podpory projektov,
6. objem finančných prostriedkov schválených v príslušnom rozpočtovom roku na tento účel v rozpočte obce,
7. podmienky podpory projektov
8. harmonogram
9. kritériá hodnotenia projektov.
10. podmienky zúčtovania projektov
11. Systém prerozdeľovania finančných prostriedkov na projekty sa uskutočňuje v niekoľkých na seba nadväzujúcich častiach:

**a) Prípravná časť** je obdobie od zverejnenia výzvy až po zaradenie overeného projektu do hlasovania a skladá sa z týchto procesov:

- informovanie verejnosti o pravidlách a o možnostiach zapojenia sa do výzvy na podanie projektu prostredníctvom webového sídla obce, prípadne v iných masovokomunikačných prostriedkoch,

- zber projektov od predkladateľov projektov a ich administrácia,

- overenie realizovateľnosti projektov,

- sumarizácia overených projektov, o ktorých sa bude hlasovať a ich zverejnenie na webovom sídle obce v a iných masovokomunikačných prostriedkoch.

b) **Rozhodovanie** je časť, kedy prebieha hlasovanie o jednotlivých projektoch, ktoré na základe jeho výsledkov získajú finančnú podporu pre svoju realizáciu.

c) **Realizácia** je časť, počas ktorej sa uskutočňujú projekty určené procesom rozhodovania (ďalej len „víťazné projekty“).

d) **Vyhodnotenie** sa koná po realizácii všetkých víťazných projektov. Záverom vyhodnotenia je prezentácia výsledkov všetkých realizovaných víťazných projektov na webovom sídle obce, prípadne v iných masovokomunikačných prostriedkoch.

**§ 3**

**Predkladanie projektov**

1. Maximálna výška podpory pre jeden projekt je 500,- Eur vrátane DPH a zahŕňa výdavky na vlastnú realizáciu projektu a výdavky spojené s vypracovaním prípadnej potrebnej dokumentácie.
2. Predkladateľom projektu môže byť:
3. fyzická osoba alebo skupina fyzických osôb, s trvalým pobytom v obci Heľpa
4. právnická osoba nezaložená za účelom podnikania, ktorá má sídlo na území obce, alebo ktorá pôsobí, vykonáva činnosť na území obce, alebo poskytuje služby obyvateľom obce, s výnimkou právnických osôb zriadených alebo založených obcou Heľpa.
5. Predkladateľ môže predložiť najviac jeden projekt v rámci jedného kola, a to za predpokladu, že v danom kole nebude žiadať o dotáciu na tento projekt z iných zdrojov rozpočtu obce
6. Predložený návrh projektu musí obsahovať nasledujúce informácie:

 a) identifikačné údaje predkladateľa,

 - FO meno, priezvisko a adresa trvalého pobytu fyzickej osoby,

 (v prípade skupiny fyzických osôb aj označenie osoby určenej komunikovať)

 - PO názov, adresa sídla a IČO,

 b) názov projektu,

 c) tematický okruh projektu,

 d) zámer a cieľ projektu,

 e) podrobný popis návrhu projektu a jeho stručné zhrnutie,

 f) umiestnenie projektu (ak sa má projekt realizovať mimo majetku obce, je nevyhnutné doložiť písomný súhlas vlastníka),

 g) rozpočet projektu,

 h) predpokladaná doba realizácie,

 i) očakávaný prínos projektu,

 j) ďalšie prílohy (nákres, fotodokumentácia, ilustrácia a pod.),

 k) prípadne iné prílohy podľa požiadavky obce Heľpa

1. Ak je predkladateľom projektu právnická osoba, priloží k projektu ďalšie doklady:

 a) meno, priezvisko a funkcia oprávnenej osoby a dokument upravujúci pravidlá činnosti predkladateľa /napr. stanovy, štatút, nadačná listina a pod./, v prípade, ak tieto údaje nie sú zverejnené v referenčných registroch vedených príslušnými orgánmi,

 b) bankové spojenie, číslo účtu a potvrdenie o vedení účtu,

 c) prehlásenie o stave záväzkov voči obci

 d) čestné prehlásenie o tom, že nemá právoplatne uložený trest zákazu prijímať dotácie alebo subvencie alebo trest zákazu prijímať pomoc a podporu poskytovanú z fondov EÚ v čase podania projektu,

 e) výpis z registra partnerov verejného sektora, v prípade, že predkladateľ nemá povinnosť registrovať sa v tomto registri, doloží o tejto skutočnosti čestné prehlásenie

(6) Návrh projektu sa podáva na predpísanom formulári, ktorý je dostupný v podateľni obecného úradu V Heľpe alebo na webovom sídle obce Heľpa.

 (7) Spôsob podania návrhu projektu:

 a) poštou na adresu: Obec Heľpa, Farská 588/2, 976 68 Heľpa

 b) osobne v podateľni obecného úradu,

 c) elektronicky e-mailom na adrese: podatelna@helpa.sk

 (8) Finálny návrh projektu je potrebné predložiť v termíne, ktorý sa určí každoročne v harmonograme výzvy.

 (9) Kontakt na koordinátora pre potreby konzultácie s predkladateľmi projektov a verejnosťou bude uvedený každoročne vo výzve, ktorá bude zverejnená prostredníctvom webového sídla obce prípadne v iných masovokomunikačných prostriedkoch.

**§ 4**

**Posúdenie vhodnosti projektov**

(1) Návrh projektu musí spĺňať nasledovné podmienky:

 a) má všeobecne prospešný alebo verejnoprospešný účel,

 b) je zameraný na revitalizáciu verejných priestranstiev, alebo

 c) je zameraný na rozvoj komunít a susedských vzťahov, alebo

 d) je zameraný na vytvorenie nových všeobecne prospešných služieb alebo priblíženie už existujúcich všeobecne prospešných služieb obyvateľstvu,

 e) jeho výsledok je prístupný pre obyvateľov obce

 f) je realizovateľný v rámci jedného kola, všetky výdavky s ním spojené budú vynaložené v tom kole, v ktorom sa projekt realizuje,

 g) projekt nepropaguje produkty, služby, činnosť či stanoviská subjektov komerčného charakteru alebo politických strán a hnutí,

 h) cieľom projektu nie je priame poskytovanie finančných prostriedkov (napr. formou

 dotácií, grantov, darov).

(2) Oblasti podpory projektu:

* + voľnočasové aktivity zamerané na kultúrne a spoločenské podujatia, pohybové aktivity, vzdelávanie a reprezentáciu obce,
	+ šport – organizácia športových turnajov a aktivít, výkonnostný šport detí a mládeže,
	+ životné prostredie – aktivity zamerané na rozvoj vzťahov k prírode, zveľaďovanie prostredia obce,
	+ zdravotníctvo a sociálna pomoc – podujatia a záujmové činnosti podporujúce zdravotne či inak znevýhodnené skupiny obyvateľstva, projekty podpory osvety
		1. zdravotníctve,
	+ drobná komunitná infraštruktúra, všeobecne prospešný účel a iné.

**§ 5**

**Posúdenie realizovateľnosti projektov**

(1) Realizovateľnosť návrhov projektov zhodnotí dočasná komisia pri OZ v Heľpe.

(2) Cieľom posúdenia projektov je maximalizovať počet realizovateľných návrhov. Poslanci OZ a zamestnanci obce budú v tejto etape aktívne komunikovať s predkladateľmi projektov a hľadať najlepšie možnosti ich riešenia.

(3) Ako realizovateľné sa označia projekty, ktoré spĺňajú nasledovné podmienky:

 a) obsahujú formálne náležitosti projektu,

 b) výška predpokladaných nákladov projektu je primeraná,

 c) predpokladaná časovej náročnosť projektu je primeraná,

 d) nie sú v rozpore s plánovanými akciami obce alebo sa nejedná o projekty s rovnakým alebo obdobným zámerom, ako plánované projekty obce,

 e) nejedná sa o projekty, ktorých predmetom je plnenie, na ktoré má obec uzatvorenú platnú a účinnú zmluvu s treťou osobou,

 f) sú v súlade so zákonmi a inými právnymi predpismi.

(4) Každý predkladateľ projektu bude zo strany obce písomne vyrozumený, či je jeho navrhnutý projekt:

 a) realizovateľný v plnej podobe,

 b) je potrebné čiastočne ho upraviť,

 c) je nerealizovateľný.

(5) Predkladateľ bude mať počas prípravnej časti priebehu procesu možnosť urobiť také úpravy projektu, aby vyhovel požiadavkám jeho realizovateľnosti.

(6) V prípade, že predkladateľ neakceptuje navrhnuté úpravy, projekt nebude zaradený do hlasovania. Do procesu hlasovania sú zaradené iba tie projekty, ktoré sú realizovateľné a prešli overením do termínu stanovenom v harmonograme.. Zoznam týchto projektov bude zverejnený na webovom sídle obce, prípadne v iných masovokomunikačných prostriedkoch

spolu s ich stručným popisom.

**§ 6**

**Hlasovanie**

(1) Členovia dočasnej komisie pri OZ v Heľpe budú o jednotlivých podaných projektoch, ktoré spĺňajú všetky náležitosti, rozhodovať hlasovaním zdvihnutím ruky.

(2) Termín začatia a ukončenia hlasovania vyhlasuje obec Heľpa na svojom webovom sídle,

prípadne v iných masovokomunikačných prostriedkoch.

**§ 7**

**Výber projektov na realizáciu**

1. Z hlasovania o podpore jednotlivých podaných projektov sa zostaví zoznam úspešných a neúspešných projektov na realizáciu.
2. Výsledky hlasovania o podpore jednotlivých podaných projektov budú zverejnené do 3 dní od ukončenia hlasovania prostredníctvom webového sídla obce, prípadne v iných obecných masovokomunikačných prostriedkoch.
3. ) Na realizáciu projektu a poskytnutie finančných prostriedkov nie je právny nárok.
4. V prípade nevyčerpania alokovaných finančných prostriedkov v rozpočte obce Heľpa bude vyhlásené 2. kolo podávania projektov**.**

**§ 8**

**Realizácia projektov**

(1) Projekt bude realizovať predkladateľ prostredníctvom obce Heľpa.

(2) Podporené projekty sa realizujú v tom kole, v ktorom boli podané.

1. Zrealizované projekty budú zverejnené na webovom sídle obce, prípadne v iných masovokomunikačných prostriedkoch.

**§ 9**

**Oprávnenosť výdavkov**

1. Pri realizácii projektov je nevyhnutné použiť finančné prostriedky v súlade s ich cieľmi a zámermi na materiálové zabezpečenie, služby,

(2) Neoprávnenými výdavkami sú:

 a) cestovné náhrady,

 b) nákup pohonných hmôt,

 c) nákup alkoholu, tabakových výrobkov,

 d) odmeny fyzickým osobám, štatutárom a iným orgánom právnických osôb, ktoré projekty realizujú,

 e) výdavky, ktoré nie sú uvedené v rozpočte projektu.

**§ 10**

**Použitie a zúčtovanie poskytnutých finančných prostriedkov**

1. Finančné prostriedky na projekt musia byť použité v tom kole, v ktorom boli obcou poskytnuté. Finančné prostriedky na hotovostné nákupy budú poskytnuté z pokladnice obce. Bezhotovostné nákupy na faktúru budú realizované prostredníctvom obce.
2. Prijímateľ prostriedkov vykonáva vyúčtovanie poskytnutých finančných prostriedkov priebežne počas realizácie projektu a to bezodkladne po obdržaní originálu účtovného dokladu o realizácii nákupu tovarov alebo zabezpečení služby, ktorý predloží na Obecný úrad v Heľpe
3. Formulár zúčtovania projektu sa predkladá do 15 dní od ukončenia realizácie projektu, najneskôr do 15.12. kalendárneho roka. Súčasťou zúčtovania je hodnotiaca správa, fotodokumentácia.

**§ 11**

**Vyhodnotenie procesu**

(1) Celý proces bude priebežne vyhodnocovaný a v prípade potreby korigovaný.

(2) Vyhodnocovať sa bude predovšetkým dostupnosť procesov pre verejnosť, splnenie cieľov komunikačnej kampane, zaťaženie zamestnancov obecného úradu a úspešnosť realizácie projektov.

**§ 12**

**Záverečné ustanovenia**

1. Finančné prostriedky poskytnuté na projekt podľa tejto smernice obce a dotácie poskytované v zmysle osobitného VZN o poskytovaní dotácií z rozpočtu obce Heľpa nemôžu byť poskytnuté jednému subjektu v tom istom roku na rovnaký účel.
2. Táto smernica bola schválená uznesením OZ v Heľpe č. 936/2022 dňa 25.3.2022
3. Táto smernica nadobúda účinnosť dňa 1.4.2022.

 Peter Hyriak

 starosta obce